พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสงขลานครินทร์ (ฉบับที่ 8) พ.ศ.2542
พระราชกฤษฎีกา
พระราชกฤษฎีกา
ว่าด้วยปริญญาในสาขา
อักษรย่อสำหรับสาขา ครุยวิทยฐานะ
และเข็มวิทยฐานะของมหาวิทยาลัยสงขลานครินทร์
(ฉบับที่ ๘)
พ.ศ. ๒๕๔๒
 

ภูมิพลอดุลยเดช ป.ร.
ให้ไว้ ณ วันที่ ๒๑
มิถุนายน พ.ศ. ๒๕๔๒
เป็นปีที่ ๕๔
ในรัชกาลปัจจุบัน

พระบาทสมเด็จพระปรมินทรมหาภูมิอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสงขลานครินทร์

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย กับมาตรา ๔๔ วรรคสอง และมาตรา ๔๘ วรรคสอง
แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสงขลานครินทร์ (ฉบับที่
๘) พ.ศ. ๒๕๔๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป

มาตรา ๓
ให้ยกเลิกความในมาตรา ๓ แห่งพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสงขลานครินทร์
พ.ศ. ๒๕๒๒ ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐานะ และเข็มวิทยฐานะของมหาวิทยาลัยสงขลานครินทร์ (ฉบับที่ ๗) พ.ศ. ๒๕๓๙
และให้ใช้ความต่อไปนี้แทน
มาตรา ๓
ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยสงขลานครินทร์
ดังนี้
(๑) สาขาวิชาทันตแพทยศาสตร์ มีปริญญาสองชั้น คือ
(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.
(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.
(๒) สาขาวิชาบริหารธุรกิจ มีปริญญาสามชั้น คือ
(ก) เอก เรียกว่า บริหารธุรกิจบัณฑิต ใช้อักษรย่อ บธ.ด.
และ ปรัชญาดุษฎีบัณฑิต ใช้อักษรย่อ ปร.ด.
(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.
(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.
(๓) สาขาวิชาพยาบาลศาสตร์ มีปริญญาสามชั้น คือ
(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.
(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.
(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.
(๔) สาขาวิชาแพทยศาสตร์ มีปริญญาสองชั้น คือ
(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.
(ข) ตรี เรียกว่า แพทยศาสตรบัณฑิต ใช้อักษรย่อ พ.บ.
(๕) สาขาวิชาเภสัชศาสตร์ มีปริญญาสามชั้น คือ
(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.
(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.
(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.
(๖) สาขาวิชารัฐประศาสนศาสตร์ มีปริญญาสามชั้น คือ
(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ
รป.ด. และ ปรัชญาดุษฎีบัณฑิต ใช้อักษรย่อ ปร.ด.
(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.
(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.
(๗)
สาขาวิชาวิทยาศาสตร์ธรรมชาติและสาขาวิชาวิทยาศาสตร์ประยุกต์ มีปริญญาสามชั้น คือ
(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.
และ ปรัชญาดุษฎีบัณฑิต ใช้อักษรย่อ ปร.ด. 
(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.
(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.
(๘) สาขาวิชาวิศวกรรมศาสตร์ มีปริญญาสามชั้น คือ
(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.
และ ปรัชญาดุษฎีบัณฑิต ใช้อักษรย่อ ปร.ด.
(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.
(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.
(๙) สาขาวิชาศิลปศาสตร์ มีปริญญาสามชั้น คือ
(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.
และ ปรัชญาดุษฎีบัณฑิต ใช้อักษรย่อ ปร.ด.
(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.
(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.
(๑๐) สาขาวิชาศึกษาศาสตร์ มีปริญญาสามชั้น คือ
(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด.
และ ปรัชญาดุษฎีบัณฑิต ใช้อักษรย่อ ปร.ด.
(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.
(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.
(๑๑) สาขาวิชาสาธารณสุขศาสตร์ มีปริญญาสามชั้น คือ
(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด.
(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.
(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.
ทั้งนี้
ให้ระบุชื่อสาขาวิชาและหรือวิชาเอกในวงเล็บต่อท้ายปริญญาด้วย ถ้ามี

มาตรา ๔
ให้ยกเลิกความในมาตรา ๕ แห่งพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา
ครุยวิทยฐานะ และเข็มวิทยฐานะของมหาวิทยาลัยสงขลานครินทร์ พ.ศ. ๒๕๒๒
ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐานะ และเข็มวิทยฐานะของมหาวิทยาลัยสงขลานครินทร์ (ฉบับที่ ๖) พ.ศ. ๒๕๓๙
และให้ใช้ความต่อไปนี้แทน
มาตรา ๕ สีประจำสาขาวิชา มีดังนี้
(๑) สาขาวิชาในคณะการจัดการสิ่งแวดล้อม สีเขียวน้ำทะเล
(๒) สาขาวิชาในคณะทรัพยากรธรรมชาติ สีเขียวก้านมะลิ
(๓) สาขาวิชาในคณะทันตแพทยศาสตร์ สีม่วงดอกบัวสุทธาสิโนบล
(๔) สาขาวิชาในคณะพยาบาลศาสตร์ สีส้ม
(๕) สาขาวิชาในคณะแพทยศาสตร์ สีเขียว
(๖) สาขาวิชาในคณะเภสัชศาสตร์ สีเขียวมะกอก
(๗) สาขาวิชาในคณะมนุษยศาสตร์และสังคมศาสตร์ สีขาว
(๘) สาขาวิชาในคณะวิทยาการจัดการ สีม่วงเม็ดมะปราง
(๙) สาขาวิชาในคณะวิทยาศาสตร์ สีเหลือง
(๑๐) สาขาวิชาในคณะวิทยาศาสตร์และเทคโนโลยี สีแดงเลือดนก
(๑๑) สาขาวิชาในคณะวิศวกรรมศาสตร์ สีเลือดหมู
(๑๒) สาขาวิชาในคณะศิลปศาสตร์ สีแดงส้ม
(๑๓) สาขาวิชาในคณะศึกษาศาสตร์ สีแสด
(๑๔) สาขาวิชาในคณะอุตสาหกรรมเกษตร สีชมพูกลีบบัวหลวง
(๑๕) สาขาวิชาในวิทยาลัยอิสลามศึกษา สีเทา


ผู้รับสนองพระบรมราชโองการ
ชวน หลีกภัย
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากทบวงมหาวิทยาลัยได้มีการปรับปรุงหลักเกณฑ์การกำหนดชื่อปริญญาของสถาบันอุดมศึกษาใหม่
และมหาวิทยาลัยสงขลานครินทร์ได้จัดตั้งคณะศิลปศาสตร์และคณะการจัดการสิ่งแวดล้อมขึ้นใหม่
รวมทั้งได้เปิดสอนสาขาวิชาเทคโนโลยีอาหารและสาขาวิชาชีววิทยาในระดับปริญญาเอกเพิ่มขึ้น
สมควรแก้ไขเพิ่มเติมปริญญาในสาขาวิชาและอักษรย่อสำหรับสาขาวิชาของมหาวิทยาลัยสงขลานครินทร์
และแก้ไขเพิ่มเติมสีประจำสาขาวิชาสำหรับสาขาวิชาในคณะต่าง ๆ เสียใหม่ จึงจำเป็นต้องตราพระราชกฤษฎีกานี้

















คุณากร/ผู้จัดทำ
๒๐ พฤษภาคม ๒๕๕๔
วิชชุตา/ผู้ตรวจ
๑๔ มิถุนายน ๒๕๕๔


















































[๑]
ราชกิจจานุเบกษา
เล่ม ๑๑๖/ตอนที่ ๕๓ ก/หน้า ๖/๒๘ มิถุนายน ๒๕๔๒